पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली विजिलेंस ब्यूरो की टीम ने सोमवार देर रात इंडस्ट्रियल एरिया फेज-7 से तीन रिश्वतखोरों को रंगे हाथों गिरफ्तार किया। आरोपियों में महिला माइनिंग अफसर भी शामिल है। आनंदपुर साहिब के एक क्रशर मालिक से 25 हजार की रिश्वत ली जा रही थी। आरोपियों के खिलाफ विजिलेंस थाना मोहाली में मामला दर्ज किया गया है।
विजिलेंस ब्यूरो मोहाली के DSP अजय कुमार ने बताया कि आरोपियों की पहचान माइनिंग अफसर सिमरप्रीत कौर ढिल्लों, माइनिंग गार्ड पाला सिंह और क्लर्क अमनप्रीत सिंह के रूप में हुई है। सिमरप्रीत कौर ढिल्लों के पास रोपड़ के माइनिंग अधिकारी का एडिशनल चार्ज था, लेकिन वह गैरकानूनी रूप से क्रशर चलाने की इजाजत देती थी। इसके लिए वह क्रशर मालिकों से मंथली लेती थी।
माइनिंग गार्ड और क्लर्क इस काम में उसकी मदद करते थे। 15 हजार से 50 हजार रुपए में डील होती थी। विजिलेंस के पास कई शिकायतें आई थीं कि सिमरप्रीत आनंदपुर साहिब के क्रशर मालिकों से मंथली लेती है। आरोपी को रंगे हाथों पकड़ने के लिए आनंदपुर साहिब निवासी बलजिंदर सिंह की शिकायत पर कार्रवाई की गई।
आदमपुर गांव में क्रशर चलाने के लिए बलजिंदर सिंह ने सिमरप्रीत कौर ने 25 हजार की रिश्वत मांगी। विजिलेंस ब्यूरो ने यही रिश्वत लेते तीनों को रंगे हाथों दबोच लिया। इसके बाद सिमरप्रीत के सेक्टर -51 स्थित घर और दफ्तर में छापामारी की गई। आरोपियों के खिलाफ केस दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn